*Projekts*

LATVIJAS REPUBLIKAS MINISTRU KABINETA

SĒDES PROTOKOLLĒMUMS

Rīgā Nr. 2020.gada \_\_\_\_\_\_\_\_

.§

**Informatīvais ziņojums**

**“Par Rail Baltica projekta ieviešanas modeļa Latvijā pilnveidi”** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(…)

1. Pieņemt zināšanai iesniegto informatīvo ziņojumu.
2. Atbalstīt informatīvajā ziņojumā paredzēto Rail Baltica projekta integrētās ieviešanas Latvijā modeli.
3. Noteikt Satiksmes ministriju par atbildīgo institūciju Rail Baltica projekta integrētās ieviešanas Latvijā modeļa īstenošanā.
4. Satiksmes ministrijai:
   1. līdz 2020.gada 21.septembrim informēt Igaunijas Republikas Ekonomikas un sakaru ministriju, Lietuvas Republikas Transporta un sakaru ministriju, Eiropas Komisijas Transporta ģenerāldirektorātu, Eiropas Inovāciju un tīklu izpildaģentūru un akciju sabiedrības “RB Rail AS” padomi par šā protokollēmuma 2. un 3.punktā minētajiem lēmumiem;
   2. līdz 2020.gada 30.oktobrim saskaņot ar Igaunijas Republikas Ekonomikas un sakaru ministriju un Lietuvas Republikas Transporta un sakaru ministriju Rail Baltica projekta integrētās ieviešanas Latvijā modeļa īstenošanai nepieciešamos dokumentu projektus un akciju sabiedrības “RB Rail AS” padomes lēmumus;
   3. līdz 2020.gada 30.decembrim precizēt sabiedrībai ar ierobežotu atbildību “Eiropas dzelzceļa līnijas” un akciju sabiedrībai “RB Rail AS” Satiksmes ministrijas deleģētās funkcijas Rail Baltica infrastruktūras izveidē atbilstoši Rail Baltica projekta integrētās ieviešanas Latvijā modelim.

Ministru prezidents A.K. Kariņš

Valsts kancelejas direktors J. Citskovskis

Iesniedzējs: satiksmes ministrs T. Linkaits

Vīza:

valsts sekretāre I. Stepanova